Bue ar bed-all, emezan, a zo henvel ouz eur berlezen bresius a laker an holl denzoriou-all en gwerz evit he frenan. Lavaret en deus ne ket mat dimp kaout aon rak ar re a laz ar chorf ha nhallont ober netra dan ene; lavaret en deus e tleer  n em ziskouez dizamant en kenver ar chorf, ma lak an ene da goll e vue; lavaret en deus e pigne etrezek e Dad evit pourchas dimp hon flasou; lavaret en deus n em raje e-unan servijer e zent, evel ar mestr, hag eur wech deut dar gêr, a ra da dud e di azezan hag a  n em lak e-unan do zerviji. Eur gomz-all nerzusoch choaz a lavaras de ar Yaou-Gamblid, diouz an noz : «Ma Zad, me fell din e vefent ganin el lech mach on.» Ar gomz-ze a lavar ez eus eun nenv, ha diskouez a challer drezi petra eo.